4. razred, slovenščina, 21. 4. 2020

**Pozdravljeni učenci!**

Danes je na vrsti književnost. Rabiš berilo in zvezek.

Vsaka šola nekaj stane. Če naloge ne delamo sproti, potem imamo slabo vest, začne nas boleti glava, po noči sanjamo grde sanje, nerodno nam je povedati staršem, da nas čaka ogromno dela, ki ga nismo naredili pravočasno, pa še učiteljica začne težiti s elektronskimi sporočili. In potem, ko starši dobijo učiteljičino sporočilo, je v hiši pravi direndaj. Joj, joj! Starši nam prepovejo gledanje televizije ali kaj drugega. Ampak vedno tisto, kaj je nam najljubše. Moramo sedeti in narediti vse neopravljene naloge. In kaj se iz tega naučimo? Jaz sem se naučila, da se ne splača obveznosti prelagati, ker jih je potem preveč. Na koncu jih moram itak vseeno narediti.

***Res je, VSAKA ŠOLA NEKAJ STANE.***

Ste naredili odgovore na vprašanja? In kako bi rigala požrešna papirnata vrečka? Poskusi tudi ti.

**Danes je na vrsti novo prozno besedilo pisateljice, pesnice, igralke… SVETLANE MAKAROVIČ**

**KAM PA KAM, KOSOVIRJA?, berilo, str. 80.– 83.**

* **Preberite besedilo o pisateljici Svetlani Makarovič, berilo, str. 76.**
* **Ustno odgovorite na vprašanje:**

**Ste že kdaj doživeli, da ste o nekem človeku spremenili mnenje, potem ko ste ga spoznali? Premisli o tem. Kakšno je bilo tvoje mnenje o tem človeku prej in kakšno pozneje, ko si ga spoznal. (Poglej v stvarna pojasnila.)**

* **Preberite odlomek besedila Kam pa kam, kosovirja? Preberite dvakrat. Pomagajte si z interaktivnim gradivom.**
* **Zapis v zvezek**

21. 4. 2020

**Svetlana Makarovič Kam pa kam, kosovirja?**

Fantastična pripoved je sodobna pravljica… (dokončaj prepis iz berila, str. 83.)

V zvezek prepišite 5.,6. in 9. vprašanje (z modrim pisalom) in odgovore na ta vprašanja ( s svinčnikom). Pri iskanju odgovorov si pomagajte z besedilom.

Vprašanja in odgovori:

5.

6

9.

Dokončaj prepis vprašanj in napiši odgovore.